PIIBEL ARMSAKS
Oleme jõudnud selle sarjaga 7. osa juurde.
Tänane pealkiri on "Valitud rahvas vahetab Jumalat".
Oleme Siinai kõrbes, Hoorebi mäe jalamil,
kus Issand ilmub ja kõneleb oma rahvale.
See on pöördeline sündmus maailma ajaloos.
See, et Jumal tuleb taevast, räägib ja ilmutab oma Sõna.
Mooses on selle Sõna vahendaja.
See on jõudnud meieni Piibli vahendusel.
Mooses on käinud mitu korda mäe peal, tulnud tagasi
ja andnud rahvale edasi Jumala Sõna ning vastupidi.
10 käsku on käes, aga ta läheb mäele
ja saab seal ilmutusetelgi ehitamise juhised -
milline jumalateenimispaik rahvale tehakse.
Jumala enda juhiste järgi.
Piibel ütleb, et see on tehtud taeva eeskujul.
Seal on tõeline ilmutusetelk ja selle järgi ehitati see maale.
Mooses läheb sinna ja Joosua on temaga kaasas.
Ta läheb poole mäe peale.
Ta jääb sinna ootama.
6. päeva ootamist ja siis astub Mooses otse pilve keskele
just nagu läheks tuldpurskava mäe juurde.
Suur suits ja mürin.
Hirmutav tunne.
Mooses kaob sinna ja 40. päeva pole temast midagi kuulda.
Tal pole toitu kaasas.
Mida ta seal sööb-joob?
Tuleb välja, et ta on söömata-joomata 40. päeva
nagu Jeesuski seda kõrbes oli, kui Ta 40. päeva kiusatuses oli.
Issand räägib temaga ja annab talle ilmutusetelgi juhised,
valides seejärel Aaroni vaimulike juhiks
ja edasi Aaroni pojad.
Preestriks olek on igavene.
Seaduste lisad.
Näiteks, milliseid pidusid ja kuidas sabatit pidada.
Siis seksuaalelu, orjapidamise ja ühiskonnaseadused.
Esmalt võtab Issand kaks kivitahvlit
ja kirjutab oma sõrmega need 10. käsku sinna.
See on ainus dokument siin maa peal,
kuhu Issand on oma käega kirjutanud.
Kõik muud dokumendid on inimeste kirjutatud.
Kui 40. päeva saab mööda,
läheb Mooses mäest alla, käsud kaenla all.
Ta pole veel kaugele jõudnud, kui Issand ilmutab talle,
et all on juhtunud katastroof.
Hakati teenima ebajumalat.
Mulle jääb selline mulje, et Mooses ei uskunud seda.
Ta ei saanud aru, milles asi?
Ta ei suutnud ette kujutada, mis oli juhtunud.
Juhtus selline asi,
et kuna Moosest polnud kuskil, otsustas rahvas, et ta on surnud.
Mitte keegi ei jääks ju suitseval mäel ellu
mitu kuud söömata-joomata.
Rahval kadus lootus.
"Mis nüüd saab? Kes meid edasi juhatab?
Kas läheme Egiptusesse või Kaananisse? Pole aimugi!"
Äkitselt tahavad nad endale nähtavat jumalat.
See on imekspandav,
kui halb on nende jaoks nähtamatu Jumal.
Alati tahetakse miskit nähtavat.
Mõelge kasvõi, kui nähtav on raha jumalana.
Või mõni muu inimene.
Ma olen näinud ebajumalakujusid rohkem kui küllaga.
Inimesed kummardavad neid.
Loen otse Piiblist 2. Moosese 32:1-2:
"Kui rahvas nägi, et Mooses viivitas mäelt tulekuga,
siis rahvas kogunes Aaroni ümber ja ütles temale:
"Võta kätte ja tee meile jumalaid, kes käiksid meie ees,
sest me ei tea, mis on juhtunud selle Moosesega,
mehega, kes meid tõi Egiptusemaalt välja!"
Siis Aaron ütles neile: "Rebige ära kuldrõngad,
mis on kõrvus naistel, poegadel ja tütardel, ja tooge need mulle!"
Aaron ei öelnud sõnakestki protestiks.
Ta oli ikkagi teine rahvajuht Moosese kõrval.
Issand just nimetas ta mäe peal ülempreestriks.
Aaron on siin näide halvast juhist.
Ta kuulab seda, mida kari soovib,
mitte seda, mida Issand tahab.
See on olnud kõikide maailma juhtide kiusatus.
Ühed on seda teinud, teised mitte.
Kui kuulad karja, ei tule sellest midagi head.
Ristiusk pole midagi sellist, mida ringküsitlusega juhitakse.
Mida inimene soovib, seda tehakse.
Inimesed tahtsid ebajumalat.
Nad nägid Egiptuses ilusaid Apise härja kujusid
ja nüüd taheti samasugust.
Härg on Lähis-Idas viljakuse ja seksuaalsuse jumal.
Palvused muutusid vastavateks.
Ta joonistas vormi ja valas sinna kulda.
Mõned ütlevad, et see kuld oli liivaga segatud.
Ta tegi sellise jumala.
Ja ütles: "Homme pühitseme Issanda päeva."
See on see, mida Aaron tegi.
Aaron mõtles: "Ma võin ka siin Issandat teenida."
Kuidas ta sai nii mõelda, kui oli just kuulnud 10. käsku?
"Mina olen Issand, sinu Jumal, sul ei tohi olla muid jumalaid."
Teine käsk: "Ära tee endale jumalakuju."
Peab ütlema seda,
et tekkib pettumuse tunne.
Kas selline on Jumala rahvas ja nende juht?
Kui lugeda Vanast Testamendist iisraellaste ajalugu,
siis sama asi jätkub kuni lõpuni välja.
Kui hakata vaatama kiriku ajalugu,
siis see on sarnane sellega.
See näitab seda, et inimestes on pärispatt.
Meie aja üks probleem on see,
et me arvame, et inimesed on head.
Seadused tehakse selle järgi nagu inimesed oleksid head,
aga sisimas oleme halvad.
Mirjam ei protestinud,
Sippora ei protesteerinud,
Huur ei protestinud,
Joosuat polnud kohal, ta oli mäe jalamil.
Mitte keegi ei protestinud.
Leviidid ei protestinud.
Hiljem selgus, et neile see ei meeldinud,
aga nad ei öelnud ka välja: "Ärge tehke seda!"
Tehakse pidu.
Heebrea sõna järgi on teada, et see oli orgia.
Altaril veristati loomi,
söödi nende liha,
lauldi-tantsiti nagu hullud - nappide riietega.
Nii mõnigi paarike läks telgi poole,
et selles melus edasi tegutseda.
Inimesed arvasid, et nüüd tuleb lõbutseda.
Nad nägid, et Egiptuses tehti nii
ja ilmselt tegid nad seal ka ise nii.
Hesekiel ütleb,
et Jumala rahvas teenis Egiptuses ebajumalaid.
Siis juhtub nii,
et Mooses tuleb mäelt alla ja kohtub Joosuaga jalamil.
Joosua on väga õnnelik,
et Mooses tuli alla ja on elus.
Ta kuuleb mingit melu.
Nad arvavad, et see on sõda.
Siis nad kuulevad laulmist.
Mis seal toimub?
Orgia on käimas.
Kui Mooses näeb seda laulu-tantsu ja suurt melu,
vasikat ja altarit,
siis ta võtab suures meeleheites Jumala kirjutatud dokumendid
ja viskab need vastu maad tuhandeks tükiks.
Selle taga oli vist idee,
et kui lepingut rikuti, siis hävitatagu ka dokumendid.
Mooses kindlasti nägi üht vilksatust selle kohta,
milline saab olema Iisraeli tulevik.
Mõelda vaid, et Jumalal on ikkagi selline plaan,
et isegi, kui rahvas teeb pattu, sünnib Tema plaan ikkagi.
Iisraelis sünnib Päästja.
Sünnib kristlik kirik.
Kristlik kirik püsib jalgel patususe keskel,
kuni Jeesuse tagasitulekuni.
Me ei tea, kas siis on põrandaalune kogudus,
kui Jeesus tuleb -
kuid usklikke on olemas.
Mooses nüüd karistab.
See on kiriklik distsipliin.
Ta purustab vasika tükkideks, paneb vette
ja kõik pidid seda jooma.
Siis ta ütleb leviitidele,
kes tulevad talle appi:
"Nüüd lähete läbi leeri, mõõk käes
ja kui enda õde või vend tuleb vastu,
siis ta tuleb tappa."
Leviidid lähevad läbi laagri
ja tapavad 3000 inimest.
Ebajumalateenistuse eest pidi olema surmaotsus kõigile,
aga Issand andis armu ja vaid 3000 surid.
Sellega tahtis Mooses näidata, kui suur kuritegu see oli.
Traagika oli selles, et Issand ütles nüüd:
"Mina enam teiega koos ei kõnni."
Ingel kõnnib, pilvesambaga,
aga mina mitte, kuna ma võin te peale vihastada,
nii et hävitan kogu rahva.
See tähendab seda,
et kogudusetelki ei ehitata,
kuna seal pidi olema laegas -
lepingulaegas, mis oli Issanda troon.
Seal sai Issandaga kohtuda.
Nüüd Ta ütles: "Mina ei lähe koos teiega."
Hiljem näeme, kuidas see lõppes,
sest Jumal oli nii vihane selle pärast
ja see pole ka mingi ime.
Mida see räägib meile Jeesusest?
Räägib seda, et ka Jeesust kiusati,
kui Ta oli kõrbes saatana kiusatav.
Saatan ütles: "Kummarda mind
ja ma annan sulle kõik kuningriigid ja nende hiilguse.
Kui mind korraks kummardad, siis sellel on vägev tagajärg."
Aaron mõtles sama ja allus rahva tahtele.
Mässu ei tule.
Aga Jeesus vastas sedasi.
Ta vastas kiusatuses olles alati kõrberännakult pärit tsitaadiga:
"Kummarda Issandat, oma Jumalat, ja teeni ainult teda!"
Saatana poole ei kummardata.
Siis on see traagiline asi,
et Jeesus sai karistuse
nagu Ta oleks saatanat kummardanud.
Nüüd tuli aus vahetuskaup:
meie, kes oleme kummardanud oma ebajumalaid,
võime saada andeks, kuna Jeesus lepitas meie patu.
Laulusalmi palve siia lõppu.
"Tee nii, et näeksin teed taevasse,
isegi kui see on mattunud mure ja vaeva sisse.
Lohuta oma Sõnaga, tugevda mu usku,
tulen alati Su poole, mu Issand."
Aitäh ja kohtumiseni järgmises saates!
PIIBEL ARMSAKS
Hea vaataja, kas oled saanud vaimulikku kosutust?
Soovides toetada TV7 tööd, võid helistada 900 1777 (hind 7 eur)
või teha ka pangaülekande, leides me andmed www.tv7.ee Aitäh!
TV7 annetustelefon: 900 1777 (7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Külli Kuusk